section_heading: Djetinjstvo i mladost
paragraph_text: Rođena je u obitelji Antuna (1903.-1945.) i Marije Pereković, u Gornjim Bogićevcima, pokraj Nove Gradiške. U Božjakovini je završila poljoprivrednu školu, te se 1938. uključila u Veliko križarsko bratstvo. Na početku Drugog svjetskog rata i uspostave NDH bila je članica križarske organzacije, te je radila na seoskom imanju svojih roditelja, u rodnom selu Gornjim Bogićevcima.